Reteta de Macarons cu cea mai mare reusita 

Ingrediente:
● Zahar pudra - 55 g  (oricare din comert este bun in aceasta reteta)
● Faina de migdale - 55 g  (am inlocuit-o(cu succes) si cu alte faini de nuci - alune de padure, dovleac, floarea-soarelui, etc. Vedeti in pasi rezultatele.)
● Albus de ou - 40 g 
● Zahar - 50 g  (incercati sa alegeti un zahar cu cristale mici, nu foarte grunjos)
● Umpluturi crema - 100 g  (aveti mai jos in pasi recomandarile mele cu cele mai potrivite creme de umplut macarons)

Mod de preparare:
1. Instrumente, ingrediente, pregatire:
Aici aveti o poza cu instrumentele obligatorii de care aveti nevoie pentru a lucra cu reteta de mai jos:
- cantar, mixer de mana clasic, sita, spatula de silicon, pos cu un dui rotund de 5-6mm diametru si o rasnita de cafea/seminte.
Toate se gasesc usor, doar posul si duiul sunt de la Metro, raionul pt patiserii-cofetarii.
2. De obicei pentru reteta de macarons se recomanda sa folositi albusuri la temperatura camerei, eu am folosit reci sau calde, si este o mica diferenta in forma "fustitei" de la baza. Deci macarons-urile facute din albusuri la temperatura camerei sunt ceva mai exemplare ca forma.
De cele mai multe ori nu am timp sa astept pana se incalzesc ouale, asa ca la tin 10 minute intr-un bol cu apa calda, asa rezultatul este perfect si rapid.
3. Acum trebuie sa cantariti exact toate ingredientele in diferite boluri - albusurile, zaharul, zaharul pudra si faina de migdale.
Puteti vedea aici cum fac eu faina de migdale acasa - reteta - Faina de migdale
4. Faina de migdale se amesteca cu zaharul pudra si se mai trece prin rasnita, pentru a o face cat mai fina si uniforma.
Nu va impiedicati de folosirea unei rasnite, acum se gasesc la preturi foarte bune si diverse modele.
Am incercat sa folosesc si mixerul dar nu reuseste sa faca faina atat de fina cum o face rasnita.
5. Apoi treceti amestecul de migdale cu zahar pudra prin sita, sa excludeti eventualele bucati mici de nuci sau cristale de zahar grunjoase.
Asa veti obtine macarons cu suprafata de sus neteda si perfecta.
6. Dupa cum spuneam mai sus, la ingrediente, puteti sa faceti macarons cu alte fainuri de nuci - aici am amestecat zaharul pudra cu alune de padure.
7. Iar aici cu seminte de dovlec. Ies minunat si cu seminte de floarea-soarelui, daca le caliti putin, macarons vor avea aroma de halva...
Deci, rasnita va ofera si posibilitatea sa nu va blocati in faina de migdale, care este destul de scumpa si nu intotdeauna la indemana.
8. Asterneti cu hartie de copt o tava de cuptor clasic, ingredientele de mai sus sunt exact pentru o tura de macarons, adica 50 de jumatati sau 25 de macarons asamblate.
Incercati sa taiati hartia cat mai exact pe dimensiunea tavii.
9. Acum incepem efectiv procesul:
Treceti albusurile intr-un bol mai mare si incepeti sa mixati la viteza cea mai mica, timp de 1 minut.
Eu pun telefonul cu timerul langa mine si ma ghidez dupa el, sa fie precizie cat mai buna.
10. Apoi in urmatoarele 3 minute adaugati treptat zaharul si continuati sa mixati la viteza mica.
11. Mai mixati inca 1 minut la viteza mica pana se dizolva complet zaharul si bezeaua este ferma si alba.
Apoi opriti mixerul si curatati bine paletele de albusuri cu spatula.
Daca pana aici nu v-a iesit bezeaua asa ca in poza, daca este lichida si moale - va opriti, o aruncati, mai cititi o data instructiunile de mai sus si reluati procesul.
Nu mai merge sa resuscitati o bezea prost batuta si veti strica toata tura de macarons degeaba.
12. Macaronage:
Acum adaugati peste albusurile batute faina de migdale cu zahar pudra si incepeti procesul numit "macaronage" - adica o amestecare cu miscari circulare specifice.
Gasiti video simple cu acest proces pe Youtube si Google, nu vreau sa insist pe el, ca sa nu va incurc cu prea multe detalii.
13. In principiu ideea este sa amestecati o data cu spatula in cerc(sa stergeti bine si bolul, de aici si necesitatea sa fie de silicon), pe marginile bolului, si apoi o miscare de apasare pe mijlocul compozitiei - si tot asa...
14. Cand compozitia devine mai uniforma, neaparat curatati spatula cu o lingura, bezeaua care ramane pe ea va are mici particule neamestecate cu faina si va strica din textura finala de macarons.
15. Cand ati terminat macaronage-ul bezeaua curge in forma de banda de pe spatula, nu se rupe bucati.
Daca nu este asa, mai amestecati putin.
16. Acum introduceti duiul in pos si mutati bezeaua in el.
Eu de obicei pun posul intr-o cana mare si este mult mai usor de manevrat.
17. Formare si coacere:
Cu resturile de bezea din bol si spatula ungeti putin colturile interioare a hartiei de copt din tava.
18. Apasati, aranjati si asa hartia va adera foarte bine la forma, nu va aluneca in procesul de lucru cu macarons-urile.
19. Acum tineti perfect vertical si presati posul, formati mici cercuri rotunde pe hartie.
Poate nu le veti face uniform din prima, dar nici nu va recomand sa va apucati de desenat cercuri pe hartie, bezeaua oricum va avea tendinta sa nu tina perfect forma.
Nici formele de silicon pentru macarons nu sunt ok, nu cheltuiti bani degeaba.
20. Aici vedeti macarons imediat dupa formare.
21. Bateti tava de masa de 15-20 de ori(in aceasta reteta) pentru a scoate cat mai eficient bulele de aer ramase in bezea.
Pentru a nu deranja vecinii, eu astern un prosop dedesubt si tin usor cu degetele hartia in procesul de lovire.
22. Daca mai observati bule de aer ramase, le atingeti si spargeti usor cu o scobitoare.
23. Uscare:
Lasati macarons-urile la uscat in tava, pe masa din bucatarie timp de 1.5 - 2 ore.
Timpul depinde de umiditatea din camera si afara, deci va orientati, important este sa faceti testul cu degetul - daca la atingere deasupra bezelele sunt netede, usor uscate si nu se lipesc de deget, sunt gata.
24. Coacere-racire:
Coaceti macarons in cuptorul preincalzit la 120-150 de grade timp de 10-15 minute. Asta ar fi in teorie, dar in realitate va orientati dupa cuptorul dvs.
Intotdeauna recomand sa incepeti cu temperatura mai mica - 120 de grade, si cresteti daca vedeti ca mai trebuie.
Cuptorul meu le face bine la 125 de grade timp de 15 minute. Daca maresc macar cu 5 grade temperatura, le explodeaza si rumeneste prea repede.
In poza de aici vedeti macarons coapte exemplar - perfect de albe si netede.
25. Aici sunt cele bronzate cam mult cu 5 grade in plus la temperatura.
26. Iar aici sunt cele din faina de dovleac, la fel fustita este mai explodata din cauza temperaturii putin mai crescute.
Imediat dupa coacere eu prefer sa las macarons in tava, se mai usuca putin si ca sa le pot mai usor scoate de pe hartie. Dar daca sunt prea coapte, le trageti cu tot cu hartia din tava si lasati la racit direct pe masa.
27. Dupa ce s-au racit complet si le scoateti atent de pe hartie(va puteti ajuta cu lama unui cutit) gasiti perechi cat de cat potrivite la fiecare bezea si le aranjati pe masa.
Le umpleti cu crema preferata si puneti capacul.
28. Montare-crema:
Cel mai simplu este sa puneti crema pe macarons dintr-un alt pos cu dui rotund, sau dintr-o punga taiata in colt.
Mai sus sunt macarons cu crema de branza si afine, aici sunt cu Ganache de ciocolata.
29. Eu prefer 2 tipuri de crema pentru macarons - cu branza si cu Ganache de ciocolata alba sau neagra.
Pentru crema de branza amestec: 50g branza Philadelphia + 50g de unt la temperatura camerei + 2 linguri de zahar pudra + 2 linguri piure de fructe, coaja lamaie, zeama lamaie(optional).
30. Reteta de Ganache o aveti aici - Crema-de-ciocolata Ganache.
La fel puteti sa faceti si Ganache de ciocolata alba, sau sa amestecati Ganache de ciocolata alba cu branza Philadelphia/Mascarpone.
Puteti umple macarons cu orice crema preferati, dar este obligatoriu sa fie una cat mai densa si groasa, sa nu umezeasca prea mult bezelele si sa nu curga din ele.
31. Dupa montare aranjati macarons intr-o farfurie sau bol asternut cu servetele, acoperiti cu un capac sau folie de plastic si lasati la frigider cateva ore.
Cele mai bune sunt dupa 12-24 de ore, asta daca rezista :)
Sunt minunate ca gust si textura, de senzatie, usor adaptabile la orice preferinte, deci nu ezitati sa va faceti curaj si sa incepe Aventura Macarons chiar in bucataria voastra!
Pofta Buna!